《寄赵缉之医士》
明代·谢廷柱

建溪深处是君家，久住三山玩物华。海上药苗抽夜雨，城南杏物散朝霞。

活人金匮开仙钥，爱客青钱落画叉。咫尺相思春欲暮，一樽空负小园花。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。